OpenLLM-France/wikimedia huggingface dataset:
# Cowdenbeath

Cowdenbeath, Eskoziako gaeleraz: Cùl Dùn Beithe eta eskozieraz: Coudenbeith, Eskoziako udalerri bat da, Fife konderrian.

## Kanpo estekak

* Datuak: Q1010263
* Multimedia: Cowdenbeath / Q1010263
# Cowes

Cowes, Ingalaterrako hegoaldeko Wight konderrian dagoen kostaldeko udalerri bat da.
2021ean 25.407 biztanle zituen.
* Datuak: Q587996
* Multimedia: Cowes, Isle of Wight / Q587996
# Coweta (Oklahoma)

Coweta Oklahomako hiri bat da. Wagoner konderrian kokatua dago. 2010ean 9.943 biztanle zituen, 29,05 kilometro koadrotan banatuta.

## Ikus, gainera

* Wagoner konderria

## Kanpo estekak

* Datuak: Q3241371
# Chondrostoma

Chondrostoma ibai arrain txikia da, mutur-irtena, arrea eta jateko ona. Espezie gehienei loina izen arrunta ematen zaie.
2007ra arte talde monofiletikoa zela uste zuten adituek baina harrezkero 6 generotan banatu dute: Achondrostoma, Chondrostoma, Iberochondrostoma, Pseudochondrostoma, Protochondrostoma eta Parachondrostoma. Baina litekeena da Achondrostoma eta Iberochondrostoma zalantzazkoak izatea.

## Espezieak

Hona hemen FishBasek proposaturiko espezieak:
* Chondrostoma angorense Elvira, 1987
* Chondrostoma beysehirense Bogutskaya, 1997
* Chondrostoma colchicum Derjugin, 1899
* Chondrostoma cyri Kessler, 1877
* Chondrostoma fahirae (Ladiges, 1960)
* Chondrostoma holmwoodii (Boulenger, 1896)
* Chondrostoma kinzelbachi Krupp, 1985
* Chondrostoma knerii Heckel, 1843
* Chondrostoma kubanicum L. S. Berg, 1914
* Chondrostoma meandrense Elvira, 1987
* Chondrostoma nasus (Linnaeus, 1758)
* Chondrostoma orientale Bianco & Bănărescu, 1982
* Chondrostoma oxyrhynchum Kessler, 1877
* Chondrostoma phoxinus Heckel, 1843
* Chondrostoma prespense S. L. Karaman, 1924
* Chondrostoma regium (Heckel, 1843)
* †Chondrostoma scodrense Elvira, 1987
* Chondrostoma soetta Bonaparte, 1840
* Chondrostoma vardarense S. L. Karaman, 1928
* Chondrostoma variabile Yakovlev, 1870

## Erreferentziak

* ↑ Lur entziklopedietatik hartua.
* ↑ Gante, Hugo F.; Santos, Carlos D. & Alves, Maria Judite. (2007). «A new species of Chondrostoma Agassiz, 1832 (Cypriniformes: Cyprinidae) with sexual dimorphism from the lower Rio Tejo Basin» Zootaxa 1616: 23–35...
* ↑ Robalo, J.I; Doadrio, I.; Valente, A. & Almada, V.C.. (2008). Insights on speciation patterns in the genus Iberochondrostoma (Cyprinidae): Evidence from mitochondrial and nuclear data. .

## Kanpo estekak

* Datuak: Q141255
* Multimedia: Chondrostoma / Q141255
* Espezieak: Chondrostoma
# Coruscant

Coruscant Star Warseko fikziozko unibertsoan agertzen den planeta bat da. Galaxia ezaguneko planetarik populatuena da, baita garrantzitsuena ere (ekumenopolis erako planeta bat da, hau da, hiri eremuak ia planeta osoa hartzen duela). Errepublika Galaktikoa, Inperio Galaktikoa eta, azkenean, Errepublika Berriko gobernuaren egoitza izan zen. I., II. eta III. ataletan eta VI. atalaren edizio berezian agertzen da.
Coruscant ("Corrusant" ahoskatua, bigarren c frantsesezko ç baten parekoa baita) erdiko sistemari zein Galaxiako erdiko munduetan dagoen planetari emandako izena da, Kaikielius eta Metellos izar sistemetatik gertu dagoen Coruscant prime izeneko izar baten inguruan orbitatzen duena. Nabigazioko izar gutunetan, Coruscant zero-zero-zero koordenatuetan adierazia da, bere garrantzia eta historia luzearen adierazgarri dena. Planeta honek lau ilargi natural ditu: Centax1, Centax2, Centax3 eta Hesperidium. Ia bere azalera guztia eraikinez, dorrez eta eraikuntza bikainez estalia dago, horietako askok mila metro baino gehiagoko altuera dutelarik. Planeta hiri honen oinarriak Antzinako Errepublikaren hasierakoak dira, Inperio Galaktikoa iritsi baino 25.000 urte baino gehiago lehenago. Populazio gunerik zahar eta dentsoenak ekuatorearen lerro inguruan daude. Espazio portu ugari dago planetaren lurrazalean, baita espazio estazioak ere, defentsa zein erasokoak, planetaren inguruan orbitatzen ari dira. Coruscanteko zerua, ohi, bere atmosferatik irteten edo bertan sartzen ari diren ontzietatik datozen argiz beteta dago, bere dorre eta etxe-orratzen artean argi lerro amaiezinak dauden bitartean, ibilgailu flotatzaileen eta garraio orbitalen etengabeko trafikoak eraginak, hortik planetari Coruscant izena jarri izana, distira egin edo distiratsu esan nahi duena, bere orbitatik ikusita milioika argi artifizialek argiztaturiko lurrazalaren itxuraren ondorioz.
Planeta honetan daude Errepublikaren egoitza, Senatu Galaktikoa eta Jedi tenplua

## Kanpo estekak

* Datuak: Q719329
* Multimedia: Coruscant / Q719329
# Coruña del Conde

Coruña del Conde Espainiako Burgos probintziako Ribera del Duero eskualdean dagoen udalerria da. 2008ko datuen arabera 147 biztanle zituen 32,42 km²-ko azaleran.

## Demografia

Bilakaera demografikoa :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 |
| 559 | 549 | 604 | 518 | 554 | 560 | 456 | 309 | 228 | 184 | 164 | 132 |

## Ikus, gainera

* Burgosko udalerrien zerrenda

## Kanpo estekak

* Datuak: Q1613822
* Multimedia: Coruña del Conde / Q1613822
# Coruña Hiriko Bandera

Coruña Hiriko Bandera (galizieraz: Bandeira Cidade da Coruña) Coruñan jokatzen den estropada da, TKE Ligarako puntuagarria.

## Historia

Riazor eta Orzán hondartzek osatzen duten badian jokatzen da estropada. 2017an izan zuen lehen ekitaldia eta itsaso handia izan arren bi segundutan sartu ziren lehen hiru traineruak. 2018tik aurrera bi jardunalditako bandera izan da eta egun bietako denboren baturak erabaki du txapelduna. Horretaz gain gizonezkoen eta emakumezkoen estropadak izan dira.
2020an eta 2021ean Santurtzik eskuratu zuen bandera jardunaldi bakarra irabazi gabe. Emakumezkoei dagokienean 2021. urtean Orio lau ehunenekoren aldeaz nagusitu zen.
2023ko lehenengo jardunaldia ez zen jokatu itsaso txarraren ondorioz traineruak uretaratzea oso zaila baitzen. Bigarren jardunaldia jokatu zen, hura ere itsaso txarrarekin, eta hark erabaki zuen banderako sailkapena.
2024an jardunaldi bakarra antolatu zen, TKE Ligako lehenengoa hain zuzen ere.

## Gizonezkoak
### Palmaresa

| Urtea | Irabazlea | Bigarrena | Hirugarrena |
| 2017 | Urdaibai | Hondarribia | Orio |
| 2018 | Urdaibai | Hondarribia | Orio |
| 2019 | Orio | Hondarribia | Santurtzi |
| 2020 | Santurtzi | Orio | Donostiarra |
| 2021 | Santurtzi | Zierbena | Donostiarra |
| 2022 | Urdaibai | Hondarribia | Donostiarra |
| 2023 | Zierbena | Hondarribia | Getaria |
| 2024 | Urdaibai | Hondarribia | Donostiarra |

### Garaipenak

| Taldea | Garaipenak | Urteak |
| Urdaibai | 4 | 2017, 2018, 2022, 2024 |
| Santurtzi | 2 | 2020, 2021 |
| Orio | 1 | 2019 |
| Zierbena | 1 | 2023 |

## Emakumezkoak
### Palmaresa

| Urtea | Irabazlea | Bigarrena | Hirugarrena |
| 2018 | San Juan | Orio | Hondarribia |
| 2019 | Orio | Arraun Lagunak | Hondarribia |
| 2020 | Orio | Donostiarra | Hondarribia |
| 2021 | Orio | Arraun Lagunak | Donostiarra |
| 2022 | Orio | Arraun Lagunak | Tolosaldea |
| 2023 | Arraun Lagunak | Tolosaldea | Donostiarra |
| 2024 | Arraun Lagunak | Orio | Tolosaldea |

### Garaipenak

| Taldea | Garaipenak | Urteak |
| Orio | 4 | 2019, 2020, 2021, 2022 |
| Arraun Lagunak | 2 | 2023, 2024 |
| San Juan | 1 | 2018 |

## Kanpo estekak

* Datuak: Q61069105
# Coruñako Diputazioaren Bandera

Coruñako Diputazioaren Bandera (galizieraz: Bandeira de Traineras Deputación de A Coruña) Coruñako probintziako arraun taldeek jokatzen duten estropada da, probintziako txapelduna izendatzen duena. Urtero aldatzen da estropadaren egoitza.

## Gizonezkoak
### Palmaresa

| Urtea | Egoitza | Irabazlea | Bigarrena | Hirugarrena |
| 1988 | Ferrol | Puebla | Muros | Rianxo |
| 1989 | A Pobra | Cabo da Cruz | Puebla | Ares |
| 1990 | Muros | Ares | Cabo da Cruz | Rianxo |
| 1991 | Ares | Cabo da Cruz | Ares | Puebla |
| 1992 | ez zen jokatu | - | - | - |
| 1993 | Sada | Perillo | Cabo da Cruz | Muros |
| 1994 | Sada | Cabo da Cruz | Perillo | Muros |
| 1995 | Boiro | Perillo | Cabo da Cruz | Ares |
| 1995 | Perillo | Perillo | Cabo da Cruz | Ares |
| 1996 | ez zen jokatu | - | - | - |
| 1997 | Sada | Perillo | Cabo da Cruz | Muros |
| 1998 | Muros | Cabo da Cruz | Perillo | Muros |
| 1999 | Corcubión | Perillo | Muros | Cabo da Cruz |
| 2000 | A Pobra | Rianxo | Cabo da Cruz | Esteirana |
| 2001 | Rianxo | Perillo | Rianxo | Cabo da Cruz |
| 2002 | Ares | Rianxo-Amegrove | Cabo da Cruz | Esteirana |
| 2003 | Esteiro | Rianxo | Esteirana | Perillo |
| 2004 | Rianxo | Rianxo | Perillo | A Cabana |
| 2005 | Muros | Muros | Puebla | Esteirana |
| 2006 | Corcubión | Perillo | A Cabana | Esteirana |
| 2007 | Boiro | Cabo da Cruz | Perillo | A Cabana |
| 2008 | Rianxo | Cabo da Cruz | Rianxo | Puebla |
| 2009 | Ferrol | Cabo da Cruz | Perillo | Esteirana |
| 2010 | Cedeira | Cabo da Cruz | Perillo | Ares |
| 2011 | ez zen jokatu | - | - | - |
| 2012 | A Pobra | Cabo da Cruz | Mugardos | A Cabana |
| 2013 | A Pobra | Cabo da Cruz | Mugardos | Ares |
| 2014 | A Pobra | Cabo da Cruz | Mugardos | Ares |
| 2015 | Ribeira | Cabo da Cruz | Mugardos | Rianxo |
| 2016 | Ribeira | Cabo da Cruz | Ares | Puebla |
| 2017 | Oleiros | Cabo da Cruz | Puebla | Ares |
| 2018 | Rianxo | Cabo da Cruz | Ares | Mera |
| 2019 | As Pontes | Cabo da Cruz | Ares | Rianxo |
| 2020 | ez zen jokatu | - | - | - |
| 2021 | Corcubión | Cabo da Cruz | Mera | Rianxo |
| 2022 | Ferrol | Cabo da Cruz | Ares | Rianxo |
| 2023 | Boiro | Cabo da Cruz | Ares | Rianxo |

### Garaipenak

| Taldea | Garaipenak | Urteak |
| Cabo da Cruz | 19 | 1989, 1991, 1994, 1998, 2007, 2008, 2009, 2010, 2012, 2013, 2014, 2015, 2016, 2017, 2018, 2019, 2021, 2022, 2023 |
| Perillo | 7 | 1993, 1995, 1995, 1997, 1999, 2001, 2006 |
| Rianxo | 4 | 2000, 2002, 2003, 2004 |
| Puebla | 1 | 1988 |
| Ares | 1 | 1990 |
| Muros | 1 | 2005 |

## Emakumezkoak
### Palmaresa

| Urtea | Egoitza | Irabazlea | Bigarrena | Hirugarrena |
| 2019 | As Pontes | Cabo da Cruz | Náutico de Riveira | Perillo |
| 2020 | ez zen jokatu | - | - | - |
| 2021 | Corcubion | Cabo da Cruz | Perillo | Rianxo |
| 2022 | Ferrol | Cabo da Cruz | A Cabana-Mugardos | Rianxo |
| 2023 | Boiro | Cabo da Cruz | Rianxo | A Cabana-Mugardos |

### Garaipenak

| Taldea | Garaipenak | Urteak |
| Cabo da Cruz | 4 | 2019, 2021, 2022, 2023 |

## Kanpo estekak

* Traineras.es webguneko informazioa
* Datuak: Q20549200
# Corupá

Corupá Brasilgo udalerri bat da, Santa Catarina estatuan kokatua. 15.034 biztanle ditu 402,789 km²ko eremuan.

## Ikus, gainera

* Santa Catarina

## Kanpo estekak

* Datuak: Q1020408
* Multimedia: Corupá / Q1020408
# Coruxo (Vigo)

Coruxo, Espainiako Galizia autonomia erkidegoko Vigo hiriko parrokia bat da, Pontevedra probintzian.2013ko erroldaren arabera 5.343 biztanle zituen.

## Kirola

* Club de Remo Coruxo
* Datuak: Q3400163
* Multimedia: Coruxo, Vigo / Q3400163
# Corunna (Michigan)

Corunna Michigango hiri bat da. Shiawassee konderrian kokatua dago. 2010ean 3.497 biztanle zituen, 8,27 kilometro koadrotan banatuta.

## Ikus, gainera

* Shiawassee konderria

## Kanpo estekak

* Datuak: Q2678567
* Multimedia: Corunna, Michigan / Q2678567
# Coruripe

Coruripe Brasilgo udalerri bat da, Alagoas estatuan kokatua. 50.414 biztanle ditu 898,625 km²ko eremuan.

## Ikus, gainera

* Alagoas

## Kanpo estekak

* Datuak: Q1796426
* Multimedia: Coruripe / Q1796426
# Claude Iruretagoyena

Claude Iruretagoyena (Baiona, 1960) euskal dantzari eta koreografoa da.

## Biografia

6 urteetan, dantzaren munduari hurbildu zitzaion, Batz Alai taldean sartu zelarik. Koldo Zabala haren lehen dantza irakaslea izan zen. Gero, Orai Bat taldean sartu zen (Jean Nespriasen gidaritzapean) eta gero Aurrera taldean, horiek ere Baionako dantza taldeak izanik.
1970eko hamarkadaren bukaeran, Donibane Lohizuneko Begiraleak dantza taldean sartu zen eta Betti Betteluren (Pierre Betelu) ikasle jarraiki bilakatu zen. Horrek, 1981etik goiti, euskal dantzaren irakastera sustatu zuen, Lapurtarrak taldean, 1985 arte, eta gero Euskal dantzaren institutuan, 2000 arte.
Aldi berean, Claudek irakaskuntza, agertokiratze eta koreografia-teknikak sakondu zituen, Juan Antonio Urbeltzekin (Donostiako Argia konpainia).
1992an ezagun egin zen, Xirula Mirula bere lehen sorkuntzari esker. Haren bigarren sorkuntzak, Ixtorio Mixtoriok, 1996an, Maritzuli konpainiaren sortzea ekarri zuen. Gaur egun, haren zuzendari artistikoa, koreografoa, dantzaria eta jantzi-egilea da.
1996an beti, "Gauargi, munduko haurrak eta dantzak" haurren folklore festibalaren sortzea sustatu zuen.
1990eko hamarkadaren bukaeran, ezagutza garrantzitsuak egin zituen (Thierry Malandain, Christine Grimaldi). Horiek haren koreografo ibilbidea markatu zuten eta dantza tradizionalari eta haren jatorriei buruzko ikerketak egitera sustatu zuten.
2005az geroz, Jon bere semearekin elkarlanean, sorkuntzak burutzen dituzte. Iruretagoyena aita-semeek pedagogiaren axola bera partekatzen dute: dantza irakatsi (eta ez dantzak), pertsona bakoitza bere gorputz adierazpenaren aurkitzera lagundu, oinarrizko urratsak zehaztu, haien konbinazio anitzek mugarik gabe sortzeko ahala ematen baitute.

## Sariak

2020: Eusko Ikaskuntza - Baiona Hiria Ohorezko Saria.

## Erreferentziak

* 1 2 3 4 5 6 7 8 «Claude Iruretagoyena - Mintzoak - Ipar Euskal Herriko ahozko memoriaren ataria» www.mintzoak.eus (Noiz kontsultatua: 2022-09-26).
* ↑ «Claude eta Jon Iruretagoyena» EKE (Noiz kontsultatua: 2022-09-26).

## Ikus, gainera

* Euskal Dantzarien Biltzarra
* Polentzi Gezala
* Filipe Oihanburu
* Pantxika Telleria
* Iñaki Irigoien
* Marian Arregi
* Biktor Olaeta
* Juan Antonio Urbeltz
* Jon Maya
* Gene Yurre

## Kanpo estekak

* Datuak: Q114239292
# Claude Debussy

Achille-Claude Debussy (Saint-Germain-en-Laye, Frantzia, 1862ko abuztuaren 22a - Paris, Frantzia, 1918ko martxoaren 25a) musikagile bat izan zen.

## Bizitza

Saint-Germain-en-Laye-n jaioa, Paristik hurbil. Bost anai-arrebetatik nagusia, ama jostuna zuen eta aita, dendaria. Zazpi urte zituela, izeko batek piano klaseak ordaindu zizkion. Hamar urterekin, Parisko Kontserbatorioan ikasten hasi zen, baina lehiaketa galdu eta kontzertuak emateari uko egin zion. Nadezhda von Meck-entzat egin zuen lan hiru urtez, Txaikovskiren mezenas izan zena. 1884ean Erromako konposizio lehiaketa irabaztearekin lau urterako diru-laguntza jaso zuen, Villa Mediciko Arte Ederren Akademian aritzeko L'enfant prodige obragatik.
Claude Debussy Frantziako eta Europako musikaren berritzailea izan zen; bere belaunaldiko teknika inpresionistak eta sinbolistak ezarri zituen musika-sorkuntzan, eta adierazteko modu berri bat sortu zuen, sentimenduen adierazpen-askatasuna aldarrikatzen zuena. Richard Wagnerren mireslea zen, eta hura izan zen Debussyren maisu nagusia; izan ere, Wagnerrek, bere «arte lan orohartzailea»ren kontzeptuarekin, musikagileen, poeta sinbolisten eta margolari inpresionisten nahiak betetzen zituen. Wagnerrez gainera, Alexandr Borodin eta Modest Musorgski errusiar musikagileak zituen gogoko.

## Lanak

1887an Parisa itzuli zen, eta musika-estetika berri baten bila saiatu zen, «arimaren sentimenduen adierazpena» bideratu nahian. Hala, laster idatzi zituen hainbat lan bikain: La Demoiselle élue (1888, Andereño hautatua), Dante Gabriel Rosettiren testuarekin; Prélude à l'après-midi d'un faune, Mallarméren poeman oinarritua, askorentzat XX. mendeko musikaren hasiera dena (1894, Fauno baten arratsaldearen preludioa); eta Pélleas et Mélisande opera, Maeterlincken libretoarekin, eta 1902an Parisko Opera Komikoan lehen aldiz eman zena. La Mer poema sinfonikoa (1905, Itsasoa), olatuen hotsa gogorarazten duten eskalekin, Douze préludes (1910-1913, Hamabi preludio), eta En blanc et noir bi pianorako obra (1915, Zuri-beltzean), dira heldutasuneko maisulan batzuk. Ohiko analisi- eta egitura-legeen aurrean, haien arauak ordura arteko musika-sorkuntza mugatu baitzuten, Debussyren lanak adierazpen-mota berriak bideratu zituen.

## Heriotza

Ondesteko minbiziak jota hil zen Parisko bere etxean, 55 urterekin. Diagnostikoa 9 urte lehenago egin zioten, odol-jarioak pairatu ostean, eta 1915eko abenduan egin zioten historiako lehenengo kolostomietakoa izan zena.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) «¿Por qué fue importante Debussy?» La Vanguardia 2018-03-25 (Noiz kontsultatua: 2022-08-09).
* Datuak: Q4700
* Multimedia: Claude Debussy / Q4700
# Claude Joseph Rouget de Lisle

Claude Joseph Rouget de Lisle (Lons-le-Saunier, 1760ko maiatzaren 10a - Choisy-le-Roi, 1836ko ekainaren 26a) frantses musikagilea eta militarra izan zen.
Estrasburgon gudarosteko ofiziala zen. Gerora La Marseillaise bihurtu zen Chant de guerre pour l´armée du Rhin idatzi zuen 1792an. Espetxean egon zen Izualdian, eta aske geratu zenean obra hauek idatzi zituen: Hymne dithyrambique sur la conjuration de Robespierre (1794), Chant des vengeances (1794), Chant des combats (1800, Egiptoko armadarentzat), Chants français (50 melodia) eta operarako libretoak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207660
* Multimedia: Claude Joseph Rouget de Lisle / Q207660
# Claude Goutin

Claude Gautin (Nancy, 1930ko ekainaren 18a – 2018ko abuztuaren 27a) irakasle, marrazkilari, eskultore eta artista frantses ezaguna.

## Biografia

Nancyko École nationale supérieure d'art de Nancyn eta, ondoren, Parisko École nationale supérieure des beaux-artsen, Alfred Janniotek zuzentzen zuen arte monumentalaren tailerrean ikaslea izan zen. 1956an Erromako Saria lortu zuen; aurretik, 1952an, bigarren postuan gelditua zen. Sari horri esker Erromako Villa Medicin ahal izan zuen gelditu, 1957tik 1960era. Frantzian bueltan, 1960tik 1969ra École supérieure d'art de Lorraineren eskultura eta marrazkia irakatsi zuen. Aldi berean lan artistiko handia eraman zuen aurrera.
Bere obrak Europa osoan erakutsiak izan dira: Erroman, Milanen, Napolin, Berlinen, Bruselan... Bakarrik Parisen Rodin Museoan zoztzi erakusketa egin zituen; Parisko Grand Palaisen ere egin zuen. Bere lan nagusiak, dena dela, Saint-Dién, Thionvillen, Pont-à-Moussonen, Nancy eta Metzen egin zituen.
2007an, Lorraineko Sari Nagusia jaso zuen. 2009an, Lorenako Kontseilu Nagusiak, Meurthe-et-Moselle Kontseilu Orokorraren laguntzaz, Goutinen obraren erakusketa kronologiko handi bat antolatu zuen omenaldi gisa.

## Obra ezagunenak

* Metzeko Boufflers lorategietan, La Fayette markesaren estatua.
* Amnévillen, Charles de Gaullen estatua monumentala.

## Kanpo loturak

* (Frantsesez) (Ingelesez):Goutinen biografia.
* (Frantsesez):* Base Joconde Goutinen obrak Joconderen datu-basean, Frantziako Kultura Ministerioa.
* Datuak: Q2977492
# Claude Franclet

Claude Franclet (Paris, 1964ko ekainaren 23a) arkularia da. Frantzia ordezkatu zuen 1988ko Udako Olinpiar Jokoetan.

## Erreferentziak

* ↑ Claude Franclet
* ↑ Claude FRANCLET

## Kanpo estekak

* Datuak: Q1096718
# Claude Favre de Vaugelas

Claude Favre de Vaugelas frantses gramatikaria (Meximieux, Bresse, 1585eko urtarrilaren 6a - Paris, 1650eko otsailaren 26a). Frantses Akademiako kidea izan zen 1634. urtetik aurrera, eta lan handia egin zuen Encyclopédie obran. 1637. urtean onartu zioten frantses hizkuntzari buruz egin zuen Iruzkinak lana. 1647. urtean Remarques sur la langue française (Frantses hizkuntzari buruzko oharrak) obra handia argitaratu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q560343
* Multimedia: Claude Favre de Vaugelas / Q560343
# Claudia Schiess

Claudia Elena Schiess Fretz (Puerto Ayora, Galapagoak, Ekuador, 1989ko azaroaren 26a) ekuadortar ingeniari, edertasun modelo eta makillatzailea da. 2011n Miss Ekuador hautatua, bere herrialdea ordezkatu zuen urte bereko Miss Unibertso edertasun-lehiaketan. 2011ko urriaren 22an Miss Kontinente Batuak izendatu zuten.

## Bizitza

Aita alemaniarra eta ama suitzarra ditu. Schiess negozio-ingeniaritzan graduatu zen Ekuadorko Pazifikoko Unibertsitatean. Gaztelaniaz, ingelesez, frantsesez eta alemanez egiten du.
Horrez gain, makillatzaile profesionala da.

## Kanpo estekak

* Datuak: Q3679891
# Claudia Ruggerini

Claudia Ruggerini (Milan, Italia, 1922ko otsaila – 2016ko ekainaren 4a) partisanoa izan zen, Marisa ezizenarekin. Neuropsikiatrian aitzindaria izan zen, bereziki umeen eremuan.
Gaztetatik izan zuen kontaktua komunismoarekin: bere aita 12 urte zituela arrazoi politikoak zirela eta trenbideko lanetik kendu eta faxistek erail zuten. 1942an medikuntza ikasten hasi zen eta bertan ezagutu zituen hainbat ikasle antifaxista. 1943ko uztailean Antonio D'Ambrosio lider komunista ezagutu zuen eta Napoliko Alderdi Komunista klandestinoan militatzen hasi zen.
Bigarren Mundu Gerran erresistentziarekin aritu zen Val d'Ossolan eta 107. Garibaldi Brigadaren partaide izan zen. Berak mantendu zuen Eugenio Curiel Fronte della Gioventùren sortzailearen gorpua medikuntza fakultatean gordeta askapenaren eguna iritsi zen arte. 1945eko apirilaren 25ean Corriere della Sera egunkarian sartu eta Nuovo Corriere della Sera egunkariaren bertsioa egin zutenetako bat izan zen.
1953an Pablo Picasso konbentzitu zuen Gernika Ameriketako Estatu Batuetatik Milanera eramateko.

## Erreferentziak

* 1 2 3 (Italieraz) «Morta la partigiana Marisa, che liberò il Corriere della Sera il 25 aprile 1945» Corriere della Sera (Noiz kontsultatua: 2017-12-30).
* 1 2 (Italieraz) Zaccherini, Giovanni. (2016-02-20). «La partigiana Marisa» Wall Street International (Noiz kontsultatua: 2017-12-30).
* ↑ (Italieraz) «CLAUDIA RUGGERINI (1922 – 2016)» Città a misura di donna 2017-04-28 (Noiz kontsultatua: 2017-12-30).
* Datuak: Q42306808
* Multimedia: Claudia Ruggerini / Q42306808